recursal/SuperWikiNEXT-32B huggingface dataset:
***En kvinnes triumf*** (originaltittel: *Dance, Fools, Dance*) er et amerikansk kriminaldrama fra 1931 regissert av Harry Beaumont med Joan Crawford, Clark Gable, og Lester Vail i hovedrollene.

Dette var den første av åtte filmer Crawford spilte inn med Gable.

Handling
--------

Bonnie Jordan og hennes bror Rodney får livet snudd på hodet når faren deres mister hele sin formue på aksjemarkedet, og kort tid senere dør etter et hjerteinfarkt. Arven deres har dermed blitt utslettet over natten, og søsknene må å si opp tjenerne deres, selge alle eiendommene sine, og finne annet arbeid for å tjene mer penger. Bonnie får snart arbeid som journalist for en avis. Rodney blir involvert i en gjeng, men ting begynner å eskalere veldig raskt.

Rodney og gjengen skyter mot en rivaliserende gjeng. Ting blir enda verre når Bonnies kollega Bert Scranton får informasjon om saken, og gjeng-sjef Jake Luva (spilt av Clark Gable) beordrer Rodney til å drepe Bert under trussel om at de kommer til å drepe Rodney hvis han ikke gjennomfører drapet. Bonnie får i oppgave å undersøke drapet på Bert, og oppdager til slutt sannheten om at broren hennes var morderen.

Medvirkende
-----------

* Joan Crawford - Bonnie Jordan
* Lester Vail - Bob Townsend
* Cliff Edwards - Bert Scranton
* William Bakewell - Rodney Jordan
* William Holden - Stanley Jordan
* Clark Gable - Jake Luva
* Earle Foxe - Wally Baxter
* Purnell B. Pratt - Parker
* Hale Hamilton - Selby
* Natalie Moorhead - Della
* Joan Marsh - Sylvia
* Russell Hopton - Whitey
* Sam McDaniel - Jake Luva's Butler
* Ann Dvorak - Dancer

Referanser
----------

Eksterne lenker
---------------

* (en) *En kvinnes triumf* på Internet Movie Database Rediger på Wikidata

* (no) *En kvinnes triumf* hos Filmfront Rediger på Wikidata

* (sv) *En kvinnes triumf* i Svensk Filmdatabas Rediger på Wikidata

* (en) *En kvinnes triumf* på AllMovie Rediger på Wikidata

* (fr) *En kvinnes triumf* på Allociné Rediger på Wikidata

* (nl) *En kvinnes triumf* på MovieMeter Rediger på Wikidata

* (en) *En kvinnes triumf* på Turner Classic Movies Rediger på Wikidata

* (en) *En kvinnes triumf* på American Film Institute Rediger på Wikidata

* (en) *En kvinnes triumf* på Rotten Tomatoes Rediger på Wikidata
**Aventinerhøyden** (latin *Mons Aventinus*) er en av Romas sju høyder, beliggende sørvest for Palatinerhøyden ved Tiberen. Den tilhørte Ripa («elvebredd»), den tolvte Rione (bydel) i Roma.

Lokalisering og grenser
-----------------------

Høyden var den sørligste av Romas sju høyder. Den besto av to særskilte høyder, den største i nordvest og den mindre i sørøst, adskilt av en bratt kløft som ga grunnlag til en veibane i oldtiden mellom de to høydene. I republikansk tid synes det som om de to høydene ble anerkjent som en enkelt enhet.

Under Augustus' reformer av Romas urbane nabolag (*vici*) ble den gamle veien mellom de to høydene (dagens Viale Aventino) som en felles grense mellom den nye Regio XIII som absorberte Aventinus Maior, og den delen av Regio XII kjent som Aventinus Minor.

Beskrivelser
------------

**Aventinen**: basilikaen Santa Sabina
Under den romerske republikken var kollen en folkelig bydel, bebodd av plebeiere, men kom seinere å bli et eksklusivt bostedsområde med store villaer, templer og luksuriøse badeinnretninger. På Aventinerhøyden blei det feira blant annet ekstatiske fester til ære for Bacchus. 

I løpet av middelalderen blei Aventinerhøyden avfolka og den har fram til i dag blitt dominert av klostre og hager.

Til Aventinerhøydens mer kjente bygninger regnes kirkene Santa Sabina, Sant'Alessio, Santa Prisca fra tidlig kristendom, samt den moderne kirken Sant'Anselmo. Dessuten bør man nevne Malteserordenens sete og dens kirke Santa Maria del Priorato. På *Lille Aventinerhøyden* ligger blant annet kirken San Saba.

Blant Aventinerhøydens antikke levninger kan nevnes *Dianas tempel*, samt rester av Serviusmuren.

Referanser
----------

1. 1 2  Richardson, Lawrence (1992): *A new topographical dictionary of ancient Rome*, Johns Hopkins University Press, s. 47. Richardson forsikrer om felles identitet for de to høydene som Aventinerhøyden i republikansk tid, som akseptert av moderne forskning. Skutsch, O. (november 1961): «Enniana IV: Condendae urbis auspicia» i: *The Classical Quarterly, New Series*, **11** (2), s. 252-267, argumenterer at de ble opprinnelig betraktet og navngitt som adskilte høyder: *Mons Aventinus* var kun den sørvestlige høyden mens den noe mindre sørøstlige høyden var *Mons Murca*.
2. 1 2  «Aventine Hill», *A view on the cities*

Eksterne lenker
---------------

* «The Aventine Hill», *Maquettes-historiques*
* Aventine Hill Guide, *Wandewring Italy*

| * v
* d
* r
Romas sju høyder |
| --- |
| Aventinerhøyden **·** Celiohøyden **·** Kapitolhøyden **·** Esquilinhøyden **·** Palatinerhøyden **·** Quirinalhøyden **·** Viminalhøyden |


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Brockhaus Enzyklopädie **·** VIAF **·** GND **·** LCCN **·** NKC **·** GeoNames
 |
***Kongepudler*** er en norsk satirisk roman som kom ut i 2006. Boken er skrevet av en anonym forfatter, og ble utgitt på Kagge Forlag. Boken ble også publisert som føljetong i *Dagbladet*, og som lydbok lest av Bjørn Sundquist i 2006.

Hovedplottet i boken går ut på at kulturminister Trond Giske slår seg sammen med Ari Behn for å kaste Jens Stoltenberg og Jonas Gahr Støre, og selv ta makten i Norge.

Den 25. mars 2011 hevdet Anne Holt i sin blogg at hun er forfatteren. Forlaget sa imidlertid at forfatteren er en mann som ikke vil stå frem før en journalist henvender seg direkte til ham og spør om det er han som er forfatteren. 28. mars innrømte Holt at hun ikke var forfatteren. 24. mai avslørte Kagge Forlag at forfatteren var Per Kristiansen.

Referanser
----------

1. ↑  «Anne Holts blogg». Arkivert fra originalen 4. september 2011. Besøkt 25. mars 2011.
2. ↑  Kaja Korsvold (26.03.2011). «Anonymt kaos i bokbransjen». *Aftenposten morgen* **(norsk)**.  `|seksjon=` ignorert (hjelp)
3. ↑  Ingrid Marie Anthonsen, «– Mine verste fordommer er bekreftet», *Dagbladet.no* (DB Medialab AS 29.3.2011)
4. ↑  
««Per Kristiansen er ‘Anonym’»». nrk.no. 24. mai 2011.

Eksterne lenker
---------------

* Anmeldelse i Dagbladet
Champs-Élysées sett fra Concorde-plassen
En **aveny** (av fransk *avenue* (fra avenir = ankomme)) er en bred gate, vanligvis beplantet med trær langs begge sider. Begrepet er opprinnelig brukt som betegnelse på gater med allépreg som leder frem til et palass, et monument, en plass eller et annet markant objekt.

Karl Johans gate i Oslo er en typisk aveny, planlagt i 1836 av arkitekt Hans Ditlev Franciscus von Linstow for å forbinde det nye Slottet med byen Christiania. Aksen løper fra Slottets midtakse vinkelrett på fasaden direkte mot den daværende enden av byens *Østre Gade*. Den ble først kalt «Slotsveien», men ble i 1852 oppkalt etter kong Karl Johan. Mens Stortingsbygningen ble oppført i 1860-årene, ble gaten forbundet med den eldre Østre gade ved Egertorget, og hele forløpet fikk kongens navn. Men bare strekningen fra Egertorget til Slottet er en virkelig aveny, opprinnelig med den imponerende bredden 36 alen, mens gatebredden ellers i byen bare var 24 alen.

Eksempler på avenyer
--------------------

* Fifth Avenue i New York
* Park Avenue i New York
* Avenue des Champs-Élysées i Paris
* Paseo de la Reforma i Mexico by

Se også
-------

* allé
* boulevard

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GND
 |
Fort Kongensten beliggende ytterst på kysten. Bilde fra 2010, og ruinene er vesentlig erodert vekk siden.
**Kongensten** var et dansk handelsfort på den danske Gullkysten, i det som i dag er Ghana, med de eldste delene oppført i 1783.

Fortet lå strategisk nær utløpet av elva Volta, ved Ada Foah.

Møte mellom den danske guvernøren og lokale konger og høvdinger i 1784 mens fortet er under fortsatt bygging. Illustrasjon fra slutten av 1700-tallet.
Alle de danske handelsfortene på Gullkysten ble i 1850 solgt til Storbritannia. Kongensten fort ble overtatt av britene den 15. mars 1850.

Kysterosjon har de seneste årene vasket brorparten av ruinene etter fortet på havet og stadig mindre gjenstår.

Referanser
----------

1. ↑  Henning Henningsen: «Besøg på Guldkysten», fra *Handels- og Søfartsmuseets årbog 1970*, side 112. Utdrag av bok hos Museet for Søfart (mfs.dk)
2. ↑  «Fort Kongenstein, Ada» Arkivert 2. mai 2012 hos Wayback Machine.. Ghana Museums & Monuments Board (side besøkt 8. mars 2018)
3. ↑  Chris Stein: «Rising seas washing away Ghana's former slave forts». The Christian Science Monitor (publisert 4. oktober 2012, side besøkt 8. mars 2018)

Eksterne lenker
---------------

* (en) Fort Kongensteen – kategori av bilder, video eller lyd på Commons Rediger på Wikidata

Portal: Danmark
**Den europeiske jødiske kongressen** (**EJC**) ble grunnlagt i 1987, og er en paraplyorganisasjon for 42 jødiske nasjonale samfunn i Europa, med rundt 2,5 millioner medlemmer. Organisasjonen har hovedkvarter i Brussels, med kontorer i Paris, Strasbourg, Berlin og Budapest. Kongressen er et demokratisk folkevalgt organ som har som formål å representere jødiske samfunn i Europa.

Tilknyttet til den jødiske verdens kongressen, jobber EJC med nasjonale myndigheter, EU og Europarådet. EJC er en av de mest innflytelsesrike offentlige organisasjonene, og representerer over 2,5 millioner jøder i Europa. Hovedformålet med organisasjonen er å promotere europeisk demokratisk. Dette gjøres ved å bygge gode relasjoner mellom naboland, en felles forståelse og toleranse. EJC har også som formål å beskytte menneskerettigheter, bekjempe fremmedfrykt og antisemittisme.

Referanser
----------

1. ↑  «Mission». *European Jewish Congress* **(engelsk)**. Besøkt 21. juli 2023.

Eksterne lenker
---------------

* 

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** NKC
 |
**Søndre Nærsnes naturminne** er en 150 meter lang og ca. 25 meter høy skrent langs fylkesvei 6/Sundbyveien. Det 3 dekar store området er en del av eiendommen Nærsnes søndre, gårdsnr 43, bruksnr 1 i Røyken kommune. Området ble vernet 15. januar 1988, men vernet er ikke matrikkelført på eiendommen.

Verneformål
-----------

> Bevare en viktig lokalitet for forståelse av Oslofeltets fossilførende bergarter.
> 
> 
> 

Området viser overgangen mellom de kambriske og ordoviciske lag. Det har en god og kontinuering utvikling uten brudd i avsetninger. Slike overganger er ansett som dårlig utviklet i mange deler av verden. Dette gjør naturminnet på Nærsnes spesielt.

Referanser
----------

1. 1 2 3 4 5 6 7  «Søndre Nærsnes». *Naturbase*. Miljødirektiratet. Besøkt 17. mai 2017.
2. 1 2  «0627-43/1 Nærsnes søndre». *Eiendomsinformasjon Matrikkelen*. Kartverket. Besøkt 17. mai 2017.

Eksterne lenker
---------------

* (no) Søndre Nærsnes naturminne i Miljødirektoratets nettsted Naturbase
* Naturminnets verneforskrift hos Lovdata
* Brosjyren *Fossilforekomst*, utgitt av Fylkesmannens miljøvernavdeling og Statens naturoppsyn

  


|  |  |
| --- | --- |
| Oppslagsverk/autoritetsdata | Naturbase
 |
***The Number of the Beast*** er en sciencefictionroman av den amerikanske forfatteren Robert A. Heinlein utgitt i 1980 (ISBN 0-449-13070-3).

I romanen viser det mytiske nummeret seg ikke å være 666, men {\displaystyle 6^{6^{6}}}, et utrolig stort nummer tilsvarende 1·1036306.

Om boken
--------

Boken foregår i en ikke-fjern framtid i et parallellunivers til vårt, men med sterke likhetstrekk.
Bilen er erstattet med en computerstyrt flymaskin med atommotor. Computeren er spesialkonstruert, blant annet med koplinger som muliggjør frie assosiasjoner. Helten møter den store kjærligheten på en universitetsfest. Hun er datter av en matematikkprofessor som viser seg å ha funnet opp et instrument som lar dem reise uten energibruk både fra sted til sted og mellom alternative universer som finnes i et antall som nevnt ovenfor. De tre pluss heltens tante Hilda, som er både rik og i besittelse av en akademisk doktorgrad hun fikk for en avhandling som satte opponentene i beit fordi de ikke helt forsto hva hun hadde skrevet må flykte for en ukjent fiende som prøver å sprenge professoren i luften.

De er innom mange universer som er oppfunnet av forfattere, ser blant annet Alice forsvinne til eventyrland, besøker den snille heksa i Trollmannen fra Oz og Edgar Rice Burroughs røde planet på jakt etter den mystiske motstanderen. Underveis får de problemer med ledelse og disiplin og ender med Hilda som kapteinen som klarer å holde styr på de tre andre individualistene. De gifter seg etterhvert bokstavelig talt med hverandre.

Boken er en av Heinleins World as a Myth-romaner og ender opp med at bokens personer møter og slår seg sammen med storfamilien til tusenåringen Lazarus Long, som hjelper dem med å arrangere en felle i form av en parodisk fremstilt forfatterkongress.

Utgivelser
----------

* 12. juli, 1980, Ballantine Books, paperback, 511 sider, ISBN 0-449-90040-1
* 12. desember, 1980, Ballantine Books, paperback, ISBN 0-449-90019-3
* 12. mai, 1982, Fawcett, paperback, ISBN 0-449-14476-3
* 12. september, 1986, Fawcett, paperback (gjenopptrykk), 512 sider, ISBN 0-449-13070-3

Portal: Litteratur

|  |  |
| --- | --- |
| Oppslagsverk/autoritetsdata | OCLC
 |
**Den europeiske landskapskonvensjonen** (engelsk: **European Landscape Convention**), også kjent som Florence Convention trådte i kraft 1. mars 2004. Initiativet til konvesjonen ble tatt av Congress of Regional and Local Authorities of the Council of Europe. 

Konvensjonen definerer ordet landskap som

```
"Landskap" betyr et område, slik folk oppfatter det, hvis særpreg er et resultat av påvirkningen fra og samspillet mellom
naturlige og/eller menneskelige faktorer.
```

Mange har mistolket dette og tolket landskap som et bestemt geografisk område på linje med et distrikt. En slik tolking av ordet landskap er bare brukt i Sverige (og Finland) der den gamle inndelingen av landet til en viss grad brukes i dag.

Målene med denne konvensjon er å

* fremme vern, forvaltning og planlegging av landskap
* organisere europeisk samarbeid på disse områdene

Konvensjonen ble vedtatt av Committee of Ministers i juli 2000 og trådte i kraft 1. mars 2004.

Se også
-------

* Landskapsplanlegging
* Landskapsarkitektur
* Permanent European Conference for the Study of the Rural Landscape

Eksterne lenker
---------------

* European Landscape Convention
* European Network of Local and Regional Authorities for the Implementation of the European Landscape Convention Arkivert 20. juli 2011 hos Wayback Machine. (RECEP-ENELC)
* Landscape Europe
* European Federation for Landscape Architecture (EFLA)
* Landscape Character Network
* Miljøverndepartementets side om landskapskonvensjonen

|  |  |
| --- | --- |
| Oppslagsverk/autoritetsdata | NKC
 |
***The Notorious Mrs. Sands*** er en amerikansk drama-stumfilm fra 1920, regissert av Christy Cabanne og med Bessie Barriscale i hovedrollen.

Filmen anses å ha hatt gått tapt.

Handling
--------

Mary Ware er medlem av en sosialt fremtredende, men veldig fattig, familie. Hun er forelsket i den like fattige Ronald Cliffe, men Marys mor overbeviser henne om å redde familien fra gjeld ved å gifte seg med den langt mer velstående Grey Sands. Ronald blir sendt for å arbeide på oljefeltene i vest. Mary, nå gift med en mann hun egentlig ikke elsker, oppfører seg kaldt mot ektemannen sin.

Kort tid senere kommer Ronald tilbake fra oljefeltene. Når Greys forsøk på å kvele sin kone til underkastelse mislykkes, bestemmer han seg for å anklage kjæresten hennes for å ha begått et ran. Ronald blir derfor arrestert, og stilt for retten anklaget for denne forbrytelsen. Men han blir snart frikjent på grunn av Marys alibi, om at han skal ha tilbrakt natten for tyveriet sammen med henne. Men dette alibiet fører også til at Mary blir sosialt utstøtt, og anklaget for utroskap mot ektemannen sin.

Skuespillere
------------

* Bessie Barriscale som Mary Ware
* Forrest Stanley som Ronald Cliffe
* Dorothy Cumming som Dulcie Charteris
* Harry Myers som Grey Sands
* Ben Alexander

Referanser
----------

1. 1 2 3   (på cs) *ČSFD*, 2001, Wikidata Q3561957,
2. ↑  «AFI|Catalog». *catalog.afi.com*. Besøkt 20. april 2023.
3. ↑  Barriscale, Bessie (1920). «The Notorious Mrs. Sands». Besøkt 20. april 2023.

Eksterne lenker
---------------

* (en) The Notorious Mrs. Sands – kategori av bilder, video eller lyd på Commons Rediger på Wikidata

* (en) *The Notorious Mrs. Sands* på Internet Movie Database Rediger på Wikidata

* (en) *The Notorious Mrs. Sands* på AllMovie Rediger på Wikidata

* (en) *The Notorious Mrs. Sands* på American Film Institute Rediger på Wikidata
.243 Winchester (høyre)  
 .243 Ackley villkatt (venstre)
**Villkatt** (engelsk *wildcat*) er en patron som ikke er i kommersiell produksjon. 

Vilkatter skapes ofte ved å endre på en kommersiell patron med formål om å endre egenskapene til patronen. Det kan f.eks være ved å utvide halsen på hylsen for å ta ett større prosjektil, eller å forminske halsen for å ta ett mindre prosjektil, eller korte ned en hylse for å forminske volumet for å øke trykket.

Mange av dagens patroner (2008) er tidligere vilkatter, og ble etter hvert tatt opp av ammunisjonprodusenter for produksjon. Ett eksempel er .458 Lott som var en villkatt i nesten 30 år før den ble produsert kommersielt. Andre eksempler på patroner som har vært villkatter er .35 Whelen, .416 Taylor .416 Hoffman
og .30-378 Weatherby Magnum.

Se også
-------

* Liste over patrontyper
* Trykktesting av ammunisjon til skytevåpen
* Overtrykksammunisjon
* CIP, europeisk standardiseringsoranisasjon for patroner
* SAAMI, amerikansk standardiseringsoranisasjon for patroner
* Kobber-trykkenheter
* NATO EPVAT-testing
* DEVA, privat tysk forsøksinstitutt for skytevåpen
* International Ammunition Association, internasjonal organisasjon for patronsamlere
* European Cartridge Research Association, europeisk organisasjon for patronsamlere
* Scandinavian Ammunition Research Association, nordisk organisasjon for patronsamlere
Nettverksprotokoller| Applikasjonslaget |
| --- |
| * BGP
* DHCP
* DNS
* FTP
* HTTP
* HTTPS
* IMAP
* LDAP
* MGCP
* NNTP
* NTP
* POP
* RTP
* RTSP
* RIP
* SIP
* SMTP
* SNMP
* SSH
* Telnet
* TLS/SSL
* XMPP
 |
| Transportlaget |
| * TCP
* UDP
* DCCP
* SCTP
* RSVP
 |
| Nettverkslaget |
| * IP
	+ IPv4
	+ IPv6
* ICMP
* ICMPv6
* ECN
* IGMP
* IPsec
 |
| Datalink-laget |
| * ARP
* NDP
* OSPF
* Tunneler
	+ L2TP
* PPP
* MAC
	+ Ethernet
	+ DSL
	+ ISDN
	+ FDDI
 |
| * v
* d
* r
 |

**FTP over SSH** innebærer tunnelering av en normal FTP-sesjon ved hjelp av SSH. Dette blir av og til omtalt som «sikker FTP», noe som kan være en noe skummel ordbruk. Konsekvensen av denne kombinasjonen av FTP og SSH vil normalt være at kontroll-kanalen blir kryptert mens all datatrafikk forblir ukryptert. 

Det finnes leverandører av SSH som tilbyr produkter som også sørger for kryptering av datakanalen. På den annen side finnes det veletablerte standarder for overføring av filer over usikrede nettverk som bør vurderes; Se SFTP, FTPS og SCP

Relatert informasjon
--------------------

* SSH
* SSH File Transfer Protocol
* SCP
* FTPS
* FTP
***Trollbundet*** er den første boken i serien Sagaen om Isfolket av den norske forfatteren Margit Sandemo. Bokserien ble gitt ut fra 1982 til 1989. Bokserien er en slektssaga som følger slekten Isfolket gjennom århundrene.

Hovedpersoner
-------------

* Silje Arngrimsdatter
* Tengel den gode av Isfolket
* Heming Fogdedreper
* Sol Angelica av Isfolket
* Hanna av Isfolket
* Dag Christian Meiden
* Liv Hanna av Isfolket

Handlingen i *Trollbundet*
--------------------------

Pesten herjer i Trondheim, der vi møter to kvinner som vil få stor betydning for Isfolket: Silje Arngrimsdatter og Charlotte Meiden. Silje er sytten år gammel, og alle hennes slektninger er døde som følge av pesten. Nå er hun fattig og alene, og går rundt i Trondheims gater på jakt etter mat og varme. Samtidig har den unge danske adelskvinnen Charlotte Meiden problemer. Hun har nettopp fått et barn. Barnets far er gift, og Charlotte er utrolig redd for at noen skal oppdage det. Hun kommer seg ut av Trondheim, og forlater det nyfødte barnet i en skog. Samtidig finner Silje en liten pike på omtrent 2 år. Barnet sitter ved siden av den døde moren, og prøver å få henne til å våkne igjen. Silje tar med seg den lille piken, og sammen forlater de Trondheim. Da de kommer ut i skogen, hører de spedbarnslyder. Silje tror det er en utburd, et gjenferd etter et barn som er blitt satt ut, og blir utrolig redd. Den lille piken hun har tatt med seg derimot, vil gjerne finne ut hvor lydene kommer fra. De finner barnet som Charlotte har satt ut, og tar det med seg. Når de kommer seg ut av skogen, er de ved henrettelsesplassen, der en vakker, ung fange skal henrettes. Plutselig dukker det opp den underlig mann, som spør Silje om hun vil redde den unge fangen. Silje sier ja, later som om hun er fangens kone, og får overbevist bødlene om at han er uskyldig.

Etterpå får Silje husrom på gården til den gamle maleren Benedikt. Hun kaller de to barna hun hadde med, den nyfødte gutten og den lille piken, for Dag og Sol. Benedikt dekorerer en kirke, og Silje får være med å male, hun er usedvanlig flink. Hun tenker ofte på den unge fangen hun reddet; Heming, og forelsker seg i ham. Men etter hvert begynner hun å plages av drømmer, og det er ikke Heming hun drømmer om, men den underlige mannen som hun møtte utenfor henrettelsesplassen. Etter noen dager i kirken, spør Benedikt om hun har lyst til å male en djevel. Silj» begynner å male, men da de er ferdige får de begge et sjokk: Djevelen hun har malt er akkurat som den underlig mannen hun har møtt!

Etter en stund får Silje vite at mannen hun drømmer om heter Tengel av Isfolket. Like før jul kommer Benedikts svigerinne, Abelone, til gården. Hun har bestemt seg for å slå seg til der, for godt. Stemningen på gården blir ikke særlig bra etter dette, siden Abelone skal ha alt på sin måte, og avskyr både Silje, Sol og Dag. Silje vil gjerne treffe Tengel igjen, og går opp til hytta hans med julemat. Tengel forteller henne historien om Isfolket.

Portal: Litteratur
**Villvin kunstgruppe** er et fellesskap av kunsthåndverkere i Risør, dannet i 1976. Tanken bak fellesskapet var «Sammen er vi sterke», og de fem grunnleggerne av Villvin var alle uteksaminert ved Statens håndverks- og kunstindustriskole (SHKS) i Oslo høsten 1975. Disse var Arnfinn Haugen, Bibiche Mourier, Kristin Hostvedt, Karin Meyer Pedersen og Ola Haukvik.

I 1976 hadde Risør nylig investert i et nytt kulturhus, og byens kulturstyre var interessert i å videreutvikle Villvin. Mange kunsthåndverkere og billedkunstnere flyttet til Risør. Noen kom for å bli, andre kunstnere bodde i byen en kortere periode. I 1978 ble Villvin kunsthåndverkmarked arrangert for første gang. Det har utviklet seg fra 12 utstillere den gang, til å bli et av landets største kunsthåndverkmarkeder med over hundre profesjonelle kunsthåndverkere fra Norge, Sverige og Danmark. Behovet for å samles kollegialt, og behovet for å vise publikum mangfoldet av kunsthåndverk, dannet opptakten til kunsthåndverkmarkedet. I juni 1988 ble Galleri Villvin åpnet i Risør, et helårs åpent galleri i Risør med kunsthåndverk fra hele Skandinavia.

Villvin kunstgruppe har mottatt priser for sitt arbeid tre ganger. I 1988 fikk gruppa Aust-Agder fylkeskulturpris. I 1992 fikk de Norsk Forms pris for «unge og lovende formgivere», og i 1997 ble de tildelt Scheiblers legats hederspris for «målrettet innsats preget av pågangsmot, talent og kvalitet i formidling av kunsthåndverk i Norge».

Referanser
----------

1. ↑  Fredin, Mariann Aalmo: «Venner i villvin» i *Dagbladet* 14. juli 2001, side 60.
2. ↑  Hjort-Larsen, A: «Brukskunstnere danner andelslag» i *VG*, 5. oktober 1976, side 29.
3. ↑  Emanuelsen, Karl Johan: «Hva husker du fra 2003?» i *Agderposten* 10. juli 2014, side 7.
4. ↑  NTB: «Priset for satire, mediekritikk og kunsthåndverk» 8. desember 1997.

Litteratur
----------

* Harald Solberg (1996): *Norske kunsthåndverkere Agder*, s. 10 og 11.

Eksterne lenker
---------------

* (no) Offisielt nettsted Rediger på Wikidata
| Medaljeoversikt |
| --- |
| Konkurrerte for Ungarns flagg Ungarn |
| Friidrett: |
| Friidrett U18-EM i friidrett |
| Sølv | Jerusalem 2022 |  Slegge |

**Villő Anna Viszkeleti** (født 29. juni 2005) er en ungarsk friidrettsutøver som konkurrerer i kastøvelser, og representerer klubben Dobó SE. Hun kom på andreplass i sleggekast under U18-EM i friidrett 2022.

Idrettskarriere
---------------

Viszkeleti ble nummer sju i diskos under det ungarske mesterskapet i friidrett 2020, og under det ungarske mesterskapet i 2021 ble hun nummer tre i sleggekast og ti i diskos. Hun deltok i U20-EM i friidrett 2021, og kom der på åttendeplass i sleggekast. Hun ble ungarsk U18-mester i sleggekast (3 kg) i 2021, og hun fikk sølv i diskos.

I 2022 vant hun sleggekast (3 kg) under det ungarske U18-mesterskapet i friidrett, og hun kom på andreplass i diskos. Hun fikk bronse i sleggekast under det ungarske mesterskapet i friidrett. Hun deltok i U18-EM i friidrett 2022, og fikk der sølv sleggekast, bak Valentina Savva fra Kypros.

Referanser
----------

1. 1 2  World Athletics - *Villő Viszkeleti - Results*, besøkt 12. juli 2022.
2. ↑  U18-EM i friidrett - *Result - Hammer Throw Women Final* Arkivert 12. juli 2022 hos Wayback Machine. besøkt 12. juli 2022.

Eksterne lenker
---------------

* (en) Villő Viszkeleti – World Athletics Rediger på Wikidata

* (en) Villő Viszkeleti – TheSports.org Rediger på Wikidata
* (en) Villő Viszkeleti Arkivert 12. juli 2022 hos Wayback Machine. – U18-EM 2022
**Ida Hjort Kraby** (født 2. september 1960) er en norsk jurist med juridisk embetseksamen fra Universitetet i Oslo i 1988 og eksamen fra Harvard Law School. Hun var vitenskapelig assistent ved Institutt for offentlig rett ved Universitetet i Oslo fra 1986 til 1987. Hun var konsulent og lovrådgiver i Justisdepartementets lovavdeling fra 1988 til 1992, med permisjon fra 1990. Hun var dommerfullmektig ved Lofoten sorenskriverembete fra 1990 til 1993. Hun har vært advokat hos Regjeringsadvokaten siden september 1993.

Kraby ble den 8. februar 2008 beskikket av Kongen i statsråd til nytt barneombud i Norge og skulle ha tiltrådt i april, men valgte allerede 14. februar å trekke seg fra stillingen. Det skjedde etter at det ble klart at barne- og likestillingsminister Manuela Ramin-Osmundsen, som hadde ansatt henne, etter sterkt press valgte å trekke seg fra regjeringen på grunn av omstendigheter rundt denne ansettelsen (se Barneombudsaken).

Hun er datter av Pål Kraby og har selv en datter med sin tidligere ektemann Anders Christian Stray Ryssdal.

Referanser
----------

1. ↑   Aftenposten, utgitt 3. september 1960[Hentet fra Wikidata]

Eksterne lenker
---------------

* Aftenposten om utnevnelsen
* Dagbladet – Kraby trekker seg også

  


|  |  |
| --- | --- |
| Oppslagsverk/autoritetsdata | Store norske leksikon
 |
**Pál Simon** (født 31. desember 1881 i Budapest, død 25. februar, 1922 i Budapest) var en ungarsk friidrettsutøver som deltok i de olympiske leker 1908 i London.

Simon vant en olympisk bronsemedalje under OL 1908 i London, han var med på det ungarske laget som kom på tredjeplass i den olympiske stafetten, bak USA og Tyskland. De to første etappene var på 200 meter siden en etappe på 400 meter og siste etappen var 800 meter. Simon løp første etappe og siden Frigyes Wiesner, József Nagy og Ödön Bodor på fjerde og siste etappe. De fikk tiden 3.32,5 et tiendedels sekund bak Tyskland og 3,1 sekund svakere tid enn gullvinnerne fra USA. 

Simon deltok også på både 100- og 200 meter individuelt men klarte ikke å kvalifisere seg for finalene.

OL-medaljer
-----------

* 1908 Storbritannias flagg London - Bronse Bronse i friidrett, olympisk stafett Ungarns flagg Ungarn

Eksterne lenker
---------------

* (en) Pál Simon – Olympics.com Rediger på Wikidata

* (en) Pál Simon – Olympic.org Rediger på Wikidata

* (en) Pál Simon – Olympedia Rediger på Wikidata

* (en) Pál Simon – Sports-Reference (OL-resultater – arkivert) Rediger på Wikidata

* (en) Pál Simon – Track and Field Statistics Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
*Se også: Smugling.*

***Smuglere*** er en roman fra 1935 skrevet av Arthur Omre. Boken er delvis selvbiografisk.

I Norsk biografisk leksikon skriver Olav Solberg følgende om boken:

> «*Smuglere* er ein roman med stort tempo. Her er spenning og driv frå første til siste side, og det dreiar seg ikkje berre om kor lenge hovudpersonen skal greie å halde seg utanfor fengselsmurane, men korleis det skal gå med han som menneske. Det siste ligg meir eller mindre mellom linjene. Romanar som *Smuglere* og *Flukten* kan kallast «hardkokte» romanar i Hemingway-stil, jamvel om Omre sa at han aldri hadde lese eit ord av Hemingway [..].»
> 
> 

Tekst fra omslaget: 

> «Vi befinner oss i 20-åra, i forbundstidens norge, med storstilt spritsmugling. Erns er arbeidsløs og bytter en dag ut sin grå tilværelse med en frodig, frekk og fargerik verden. Sammen med vennene Hugo, Elsa og Jenny foretar han en lang rekke smuglertokt pr bil – med stor fortjeneste, men ikke nok! Ernst investerer derfor i båt, og nå blir det virkelig fres i smuglingen! Erns klarer seg, helt til det beryktede Bygdøyslaget hvor politi og smuglere braker sammen i et gedigent sammenstøt...»
> 
>

Filmatisering
-------------

Boken ble filmatisert i 1968 med Rolf Clemens som regissør. På rollelisten stod blant annet blant annet Baard Owe, Elsa Lystad, Arne Aas, Arve Opsahl, Carsten Byhring, Willie Hoel, Filmen varer i 1 time 47 minutter.

Se også
-------

* *Smuglere (film)*, filmatisering av boka fra 1968



1. ↑  ; *Norsk biografisk leksikon*.
**Norkorn** er en norsk bransjeorganisasjon for norske bygdemøller og kornsiloer. Foreningen er tilsluttet NHO Mat og Bio, landsforeningen for bedrifter i matindustri og bioproduksjon. Foreningen har 40 medlemsbedrifter, med til sammen ca. 350 ansatte. Medlemmene omfatter både aksjeselskap, andelslag og familieforetak. Styret består av tre medlemmer og styreplassene søkes fordelt mellom bransjens tre hovedgrupperinger, henholdsvis Norgesfôr, Fiskå Mølle og de uavhengige møllene (tidligere Fellesmøllene).

Historie
--------

Foreningen ble stiftet i 1922 under navnet Norske bondemøllers landsforening, og kom som en reaksjon på prisdirektørens bestemmelser om å redusere prisen på maling ved møllene. I forbindelse med Stortingets vedtak av Kornloven i 1928 ble det nytt liv i foreningen, som da endret navn til Bygdemøllenes Landsforening. I 1983 ble så Norkorn etablert som følge av sammenslåing med Norske Kornsiloers Landsforbund (NKL). 

Med virkning fra 1. januar 2006 ble det inngått en samarbeidsavtale med Kjøttindustriens Fellesforening (KIFF) om ivaretakelse av sekretariatsfunksjonen. Norkorn avviklet samtidig forholdet til egne ansatte. Samarbeidsavtalen med KIFF ble våren 2009 avløst av en mer omfattende og forpliktende samordningsavtale med NHO Mat og Bio. Aktiviteter og medlemskap er samordnet med NHO Mat og Bio, men med en arbeidsfordeling hvor NHO Mat og Bio ivaretar hovedtyngden av saksporteføljen mens Norkorn har fokus på saker, engasjement og interesser spesifikke for bygdemøllene.

Eksterne lenker
---------------

* (no) Offisielt nettsted Rediger på Wikidata
* *Artikkelen har ingen egenskaper for sosiale medier i Wikidata*

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Rød ryggjelledøgnflue** (*Ephemerella ignita*) er en døgnflue som tilhører familiegruppen ryggjelledøgnfluer. Den fått sitt norske navn på grunn av at hanner har røde øyne.

Utseende
--------

### Voksne (imago)

Kroppen er 6-10 millimeter lang. Kroppen er gul eller oliven på farge. Vingene er mer grå eller gråblå, de er trekantet og holdes rett opp og ut fra kroppen i hvile. Lengst bak på bakkroppen er det tre haletråder (cerci). Hanner har røde øyne. Den ligner på liten ryggjelledøgnflue både i størrelse og på farge.

### Nymfer/larver

Nymfene er mellom 6-10 millimeter lange og har en rød eller mer orange kropp. De har fem gjellepar, men det bakerste er dekket av det foran, slik at det ser ut som den bare har fire. Gjellene ligger langs kroppen uten å stikke ut. Bakkroppsleddene har hver to tydelige, torne lignende utvekster på sidene, på det tredje til sjette bakkroppsleddet. Haletrådene har korte spredte hår.

Levevis
-------

Rød ryggjelledøgnflue finnes i små bekker og større elver med mose og gress. Den lever mesteparten av sitt liv som larver eller nymfer. 

Eggene slippes av hunnen ned på vannoverflaten. De synker straks til bunnen. Nymfene lever på mose og gress i elven. De spiser små partikler av organisk materiale, som alger, planterester eller råtnende planter. Men også av andre mindre dyr. I Norge har den vanligvis et nymfestadium på 2 år. 

Rød ryggjelledøgnflue tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for *dun* (engelsk).

De voksne flyr fra juli til september. De voksne kan ikke ta til seg føde eller fuktighet som voksne individer. Hanner lever sjeldent mer enn ett døgn.

Systematisk inndeling
---------------------

**Treliste**
* Orden **Døgnfluer (Ephemeroptera)**
	+ Familie **Ryggjelledøgnfluer (Ephemerellidae)**
		- **Rød ryggjelledøgnflue** *Ephemerella ignita* (Poda, 1761)

Litteratur
----------

* Johansen, G.O. og Lunde, V. 1993. *Sjekkliste for norske døgnfluer (Ephemeroptera) med forslag til norske navn.* Norsk entomologisk forening, InsektNytt 18(3-4), s. 19-22
* Arnekleiv, Jo Vegar. 1995. *Døgnfluelarver.* Norsk entomologisk forening, Norske Insekttabeller nr. 14, 45 sider.
* Puthz, V. 1978. *Ephemeroptera.* Limnofauna Europaea, J. Illies (ed.). Fischer Verlag, Stuttgart. side 256 – 263.

Eksterne lenker
---------------

* (en) *rød ryggjelledøgnflue* i Global Biodiversity Information Facility Rediger på Wikidata

* (no) *rød ryggjelledøgnflue* hos Artsdatabanken Rediger på Wikidata

* (en) *rød ryggjelledøgnflue* hos ITIS Rediger på Wikidata
* Norsk Entomologisk forening
**Smootown** var et norsk nettsamfunn for kristen ungdom som ble nedlagt i 2010. Nettsamfunnet hadde som mål å «samle, inspirere og utruste» kristen ungdom i Norge. Samfunnet hadde 7000 innbyggere i 2007. Nettsamfunnet er den sentrale modulen i Smootown, og knytter brukerne sammen ved hjelp av forum, bilder, gjestebøker, venner og personlige meldinger. Smootown hadde også sin egen nettkafé som turnerte rundt på mange av de større, kristne sommerfestivalene. Denne nettkaféen gav gratis surfing på Smootown og på hjemmesiden til den aktuelle festivalen, og ellers tilbys svært rimelig internett-tilgang for de som måtte trenge dette. Smootown-medarbeiderne la også ut artikler, bilder og stemningsrapporter i form av film på hovedsiden, fra festivalene.

Omtale i media
--------------

* ‘Ah, en elektronisk festival’ (Omtale av Smootown.no i Vårt Land[*død lenke*]
* Vårt Land satser på nettsamfunn
* (Vårt Land) Går inn i Smootown[*død lenke*]
* Smootown – en virtuell by for kristen ungdom

Referanser
----------

1. ↑  Normisjon Triggermag legges ned Arkivert 3. juni 2012 hos Wayback Machine. 11.01.2010

Eksterne lenker
---------------

* Smootown Arkivert 27. oktober 2020 hos Wayback Machine.
Karstformasjon i Shilin - merk størrelsesforholdet, mannen nederst på bildet
Shilin fylkes beliggenhet i Yunnan
Yifolk i Shilin
**Shilin** (kinesisk: 石林彝族自治县; pinyin: *Shílín yízú Zìzhìxiàn*) er et autonomt fylke for yifolket i byprefekturet Kunming i provinsen Yunnan i Folkerepublikken Kina.

Befolkningen var på 219 985 innbyggere i 1999.

Verdensarven
------------

*Karstområdet i Shilin*, med sitt særegne karstlandskap, inngår i Sørkinas karstområder som er oppført på UNESCOs liste over Verdensarven. Ordet 石林 / *Shílín* betyr «steinskog».

Samferdsel
----------

Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.

Kinas riksvei 326 løper gjennom området. Den begynner i Xiushan i Chongqing og går mot provinsen Guizhou, og ender i Hekou i Yunnan, ved grensen til Vietnam og den vietnamesiske byen Lao Cai.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* Lokalregjeringens sider

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
**Warp Records** er et uavhengig engelsk plateselskap startet i Sheffield i 1989, og er først og fremst kjent for tidlige utgivelser av elektronisk musikk fra artister som bl.a. Aphex Twin, Nightmares on Wax, Squarepusher, Autechre, Boards of Canada og Plaid.

I de senere år har de skiftet stilretning og konsentrert seg mer om indie rock-artister.

Historie
--------

Warp Records ble grunnlagt av Steve Beckett og Rob Mitchell. Den første utgivelsen var 12-tommeren *Track With No Name* av Forgemasters. Etter den fulgte Nightmares on Wax' 12-tommer *Dextrous* som det ble solgt 30 000 eksemplarer av, til tross for fraværet av markedsføring. Denne førte til større kommersiell suksess, og Warps femte utgivelse, LFOs *El Ef Oh* solgte 130 000 eksemplarer og oppnådde en tolvteplass på Englands topp 20-liste.

Warp ga ut en rekke singler og album i serien *Artifical Intelligence*, med eksperimentell elektronisk musikk fra banebrytende artister som Aphex Twin, B12, Autechre, Black Dog, Richie Hawtin og The Orb.

I 2000 flyttet Warp fra Sheffield til London. Rob Mitchell døde av kreft året etter.

Kjente artister
---------------

|  |  |  |  |  |
| --- | --- | --- | --- | --- |
| * !!!
* Alexander's Annexe
* Anti-Pop Consortium
* Aphex Twin
* Autechre
* B12
* Battles
* Beans
* Black Dog Productions
 | * Boards of Canada
* Born Ruffians
* Broadcast
* Brothomstates
* Chris Clark
* F.U.S.E.
* Flying Lotus
* General
* Gravenhurst
 | * Grizzly Bear
* Home Video
* Jamie Lidell
* Jackson and his computer band
* Jimi Tenor
* Jimmy Edgar
* Richard H. Kirk
* LFO
* Luke Vibert
 | * Maxïmo Park
* Mira Calix
* Nightmares on Wax
* Pivot
* Plaid
* Plone
* Prefuse73
* Red Snapper
* Req
* Richard Devine
 | * Russell Haswell
* Sabres of Paradise
* Sensiva
* Seefeel
* Speedy J
* Tom Jenkinson
* Two Lone Swordsmen
* Tyondai Braxton
* Vincent Gallo
 |

Referanser
----------

1. ↑  «BBC.co.uk editor's review». BBC. Arkivert fra originalen 9. mars 2008. Besøkt 10. februar 2008.

Offisiell side
--------------

* Warp Records

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** MusicBrainz **·** Discogs
 |
**Remix** eller **remiks** er en alternativ versjon av en sang eller musikkalbum, laget med utgangspunkt i den originale. Begrepet kan også brukes om andre uttrykksformer enn musikk, blant annet om film og litteratur.

En remix lages ved å legge til, endre eller fjerne elementer, eller ved bruk av equalizere, dynamikk, tempo, spilletid, eller andre aspekter i den originale innspillingen. Noen remixer har radikale forandringer i det musikalske arrangementet, mens andre er subtile og kan ha så enkle endringer som for eksempel høyere lyd på vokalen eller på et eller flere av instrumentene.

Låter som originalt ikke var så populære kan bli remixet (remikset) for å få en «ny sjanse» på dansegulvet eller på radio. En remix gjøres også for å lage stereo eller surroundlyd på et opptak som tidligere ikke har hatt dette tilgjengelig. Det kan også gjøres for å bedre kvaliteten på et eldre opptak hvor den originale miksen har kommet bort eller har forringet lydkvalitet, eller for å tilpasse et verk til en ny sjanger eller format.

Remixer bør ikke forveksles med radioredigert sang (radio edit), som vanligvis involverer å forkorte (redigere) en sang til markedsføringsbruk, som for eksempel lengre låter som redigeres til utgivelse på singel eller for spill på radio.

Se også
-------

* Radio edit
* Coverlåt
* Lydmiksing

Litteratur
----------

* Guilda Rostama (juni 2015). «Remix Culture and Amateur Creativity: A Copyright Dilemma». *WIPO Magazine* **(engelsk)**. World Intellectual Property Organization. Besøkt 7. juni 2019.
* Bruce M. Gerrish (2001). Craig Anderton, red. *Remix: The Electronic Music Explosion* **(engelsk)**. EMBooks. ISBN 9780872887404.

Eksterne lenker
---------------

* (en) Remix – kategori av bilder, video eller lyd på Commons Rediger på Wikidata
* (no) Remiks i Store norske leksikon
* (no) Remiks i *Det Norske Akademis ordbok*
* (no) Remikse i *Det Norske Akademis ordbok*

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GND **·** LCCN
 |
«Borgerkrigen i Sudan» har flere betydninger.

| Den første borgerkrigen i Sudan |
| --- |
| Konflikt: Borgerkrigene i Sūdān |
| Ǧa‘far an-Numayrī, Sūdāns president fra 1969 til 1985. |
| 

|  |  |
| --- | --- |
| Dato | 1955–1972 |
| Sted | Det sørlige Sudan |
| Resultat | Addis Abeba-avtalen, som opprettet en sørsudansk autonom regjeringen med begrenset politisk makt. |

 |
| Stridende parter |
| Sudan Sudan | Sudan Sudan Defence Force Anyanya Anyanya  Azania Liberation Front South Sudan Liberation Movement |
| Kommandanter og ledere |
| Sudan Ibrahim ʿAbudSudan Ǧa‘far an-Numayrī Sudan Ismaʿil al-Azhari |  Joseph Lagu |
| Styrker |
| Fra ~5000 til ~50.000 (~12-15.000 ved fronten) | Anyanya: ~5-12.000  SDF: ~4500-20.000 |
| Tap |
| Totalt ~500.000 døde |
|  |

**Den første borgerkrigen i Sudan** (arabisk; الحرب الأهلية السودانية الأولى; *al-Ḥarb al-ʾAhliyyah as-Sūdāniyyah al-ʾAwilī*; engelsk: *The First Sudanese Civil War*), også kalt **Anyanya-opprøret** eller **Aynyanya I** (*Anya-Nya*, ma'di for "slangegift:" *Anyanya II* var navnet brukt av en gruppe nuerdissidenter i 1978) og **syttenårskrigen** (*Seventeen Years War*), ble utkjempet fra 1955 (året før Anglo-egyptisk Sudan ble uavhengig) til 1972 mellom den sudanske regjeringa, basert i den nordlige delen av landet, og folkegrupper i Sør-Sudan (nuer, lotuko, madi, bari, acholi, zande, dinka m.fl.) som forlange representasjon i styret og større regionalt selvstyre. En halv million mennesker døde i krigen, som kan deles inn i tre faser: geriljakrig, Anyanya og South Sudan Liberation Movement. 

Krigen ble avsluttet med Addis Abeba-avtalen i 1972, som gjorde at det ble opprettet en egen sørsudansk regjering, men avtalen klarte ikke å fjerne alle spenningene som opprinnelig hadde forårsaket borgerkrigen, som førte til at nord-sør-konflikten ble fortsatt i den andre borgerkrigen i Sudan, som varte fra 1983 til 2005. Perioden fra 1955 til 2005 blir derfor noen ganger regnet som én enkelt konflikt, delt i to voldelige faser av en elleve år lang våpenhvile. 

|  |  |
| --- | --- |
| Oppslagsverk/autoritetsdata | LCCN
 |
**WarpCrew** er arrangør av datatreff i Rogaland. Den norske ungdomsorganisasjonen ble grunnlagt av Bjørn Gunnar Knudsen og Roy Olsen i 1997 og stiftet under demokratisk styre fra 1999. Organisasjonen har rundt 650 medlemmer (2006) og har vært involvert i over 100 datatreff, hvorav 45 i egen regi, noe som gjør den til en av Norges største og fremste datatrefforganisasjoner. De er organisert gjennom et arbeidsutvalg (drift og planlegging av arrangement, hovedsakelig warpzone), et styre (økonomi, ta seg av organisasjonens fremtid og kontrollere AU) og et årsmøte (øverste organ).

De fleste medlemmene til organisasjonen er fra Rogaland, men Warpcrew har også medlemmer fra andre deler av landet. Snittalder på medlemmene ligger stabilt på rundt 17 år. WarpCrew arrangerer datatreffene warpzone og MetroLAN, begge rusfri. Warpzone er størst og avholdes hver høstferie mens MetroLAN er mindre og ble arrangert omtrent hver 2. måned.

WarpCrew er også medlem av den landsdekkende organisasjonen Hyperion, Norsk Forbund for Fantastiske Fritidsinteresser.

Organisering
------------

WarpCrew er organisert gjennom årsmøtet som blir avholdt før 1. februar hvert år. På årsmøtet velges det et styre, et arbeidsutvalg og en revisor.

Styret er WarpCrew sitt øverste organ mellom årsmøtene. Hovedoppgavene består av økonomi og regnskap, planlegge organisasjonens fremtid, kontrollere arbeidsutvalget og ta beslutninger i viktige saker (ofte med stor økonomisk konsekvens). Styremedlemmene blir valgt annen hvert år (leder, styremedlem 1 og 2 på likt og motsatt i andre år).

Den daglige driften av organisasjonen er lagt til arbeidsutvalget. Hovedoppgavene til arbeidsutvalget er å plaglegge og gjennomføre arrangementene til WarpCrew, warpzone og MetroLAN samt skaffe sponsoravtaler og ellers andre oppgaver nedsatt av årsmøtet og styret.

Arrangement
-----------

* Warpzone – Vårt hovedarrangement og arrangeres hver høst.
* MetroLAN – Mindre arrangement, ca. hver 2. måned
* LyseLAN – Samarbeidsprosjekt med Lyse
* Venture - Mindre arrangement, typisk gjennomført i vinterferien.

Eksterne lenker
---------------

* WarpCrew – Organisasjonswebside
* warpzone – Arrangement
* MetroLAN – Arrangement
* WAS (WarpCrews Arrangementsystem) – Påmelding til arrangement
* WarpCrew-bildegalleri - Bilder fra tidligere arrangement
* WarpCrew-forum – Forum for arrangement
**Remi (Remy) Schrijnen** (født 24. desember 1921 i Kumtich i Flandern i Belgia, død 27. juli 2006) var en belgisk frivillig i den tyske hæren under den andre verdenskrig. Han var tilsluttet Waffen-SS.

Schrijnen var av flamsk nasjonalist og den eneste flamske frivillige soldaten i Flandern-divisjonen av det tyske Waffen-SS som har blitt tildelt Jernkorsets ridderkors. Han var også en av bare en håndfull soldater som fikk denne utmerkelsen og han mottok også Jernkorset. Schrijnen var en glødende nasjonalistisk belgier som sluttet seg til Vlaams Nationaal Verbond (VNV) før den andre verdenskrigen. 

Ved Schrijnens første søknad som frivillig til den flamske legionen, ble han avslått fordi de mente at han var for liten og kort til å gjennomførte noen aktiv militærtjeneste. Andre frivillige nazi-sympatisører kalte ham «Korte tysker». Men han viste sitt mot under slaget om Stalingrad i februar 1943.

Under slaget ved Narva den 3. mars 1944, skal Schrijnen egenhendig ha ødelagt elleve fiendtlige stridsvogner før ble han funnet bevisstløs og døden nær dagen etter og brakt til et sykehus og til slutt ble han sendt til Berlin, hvor han mottok begge Jerkorsene og et telegram med gratulasjoner for hans militære prestasjoner fra VNV-lederen Hendrik Elias. 

Etter krigen vendte han tilbake til Belgia, der han ble arrestert, stilt for krigsretten og dømt til døden. Fengselsstraffen ble umiddelbart omgjort til livsvarig fengsel. Schrijnen ble løslatt fra fengsel i 1950, på betingelse av han utelukkende viste eksemplarisk oppførsel i fremtiden. Men, Schrijnen deltok under såkalte amnesti-marsjer der han viste frem sin støtte til at dem som hadde kjempet på Østfronten skulle få amnesti. Disse protestmarsjene sluttet ofte i slagsmål og håndgemeng med politiet. Etter en slik amnesti-slagsmål, i 1953, ble Schrijnen arrestert og holdt i fengsel i nesten to år. I 1962 emigrerte derfor han til Forbundsrepublikken Tyskland, der han søkte om tysk statsborgerskap. Flamske fascister og nazister fortsatte å tilbe ham som «Den siste kongen av Flandern». Dette var også tittelen på en kontroversiell bok av forfatter Allen Brandt som omhandlet flamske soldater i legioner tilhørende det tyske SS.

Schrijnen døde i det tyske Ruhr-området i 2006, 85 år gammel.

Referanser
----------

1. 1 2   TracesOfWar, oppført som Remy Schrijnen, TracesOfWar person ID 34654[Hentet fra Wikidata]
2. ↑  «Schrijnen, Remy - TracesOfWar.com». *www.tracesofwar.com*. Besøkt 13. april 2021.

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |

Portal: Andre verdenskrig